DATABEHANDLERAFTALE

## Standardkontraktsbestemmelser

i henhold til artikel 28, stk. 3, i forordning 2016/679 (databeskyttelsesforordningen) med henblik på databehandlerens behandling af personoplysninger

Mellem

Navn

Cvr nr

Adresse

Postnummer og By

Land

herefter ”den dataansvarlige”

og

Dit Forsikringshus

CVR-nr.: 45353079

Avedøreholmen 96c

2650 Hvidovre

herefter ”databehandleren”

der hver især er en ”part” og sammen udgør ”parterne”.

HAR AFTALT følgende standardkontraktsbestemmelser (Bestemmelserne) med henblik på at overholde databeskyttelsesforordningen og sikre beskyttelse af privatlivets fred og fysiske personers grundlæggende rettigheder og frihedsrettigheder.

# Indhold

[2. Præambel 3](#_Toc193882766)

[3. Den dataansvarliges rettigheder og forpligtelser 4](#_Toc193882767)

[3.1 Databehandleren handler efter instruks 4](#_Toc193882768)

[3.2 Fortrolighed 4](#_Toc193882769)

[3.3 Behandlingssikkerhed 5](#_Toc193882770)

[4. Anvendelse af underdatabehandlere 6](#_Toc193882771)

[5. Overførsel til tredjelande eller internationale organisationer 7](#_Toc193882772)

[6. Bistand til den dataansvarlige 8](#_Toc193882773)

[7. Underretning om brud på persondatasikkerheden 9](#_Toc193882774)

[8. Sletning og returnering af oplysninger 9](#_Toc193882775)

[9. Revision, herunder inspektion 9](#_Toc193882776)

[10. Parternes aftale om andre forhold 10](#_Toc193882777)

[11. Ikrafttræden og ophør 10](#_Toc193882778)

[12. Underskrift 10](#_Toc193882779)

[Kontaktpersoner hos den dataansvarlige og databehandleren 11](#_Toc193882780)

[Bilag A - Oplysninger om behandlingen 12](#_Toc193882781)

[Bilag B - Underdatabehandlere 14](#_Toc193882785)

[Bilag C - Instruks vedrørende behandling af personoplysninger 15](#_Toc193882788)

[Bilag D - Parternes regulering af andre forhold 19](#_Toc193882797)

[Versionshistorik 19](#_Toc193882798)

# 2. Præambel

* 1. Disse Bestemmelser fastsætter databehandlerens rettigheder og forpligtelser, når denne foretager behandling af personoplysninger på vegne af den dataansvarlige.
  2. Disse bestemmelser er udformet med henblik på parternes efterlevelse af artikel 28, stk. 3, i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (databeskyttelsesforordningen).
  3. I forbindelse med leveringen af tjenesten behandler databehandleren personoplysninger på vegne af den dataansvarlige i overensstemmelse med disse Bestemmelser.
  4. Bestemmelserne har forrang i forhold til eventuelle tilsvarende bestemmelser i andre aftaler mellem parterne.
  5. Der hører fire bilag til disse Bestemmelser, og bilagene udgør en integreret del af Bestemmelserne.
  6. Bilag A indeholder nærmere oplysninger om behandlingen af personoplysninger, herunder om behandlingens formål og karakter, typen af personoplysninger, kategorierne af registrerede og varighed af behandlingen.
  7. Bilag B indeholder den dataansvarliges betingelser for databehandlerens brug af underdatabehandlere og en liste af underdatabehandlere, som den dataansvarlige har godkendt brugen af.
  8. Bilag C indeholder den dataansvarliges instruks for så vidt angår databehandlerens behandling af personoplysninger, en beskrivelse af de sikkerhedsforanstaltninger, som databehandleren som minimum skal gennemføre, og hvordan der føres tilsyn med databehandleren og eventuelle underdatabehandlere.
  9. Bilag D indeholder bestemmelser vedrørende andre aktiviteter, som ikke af omfattet af Bestemmelserne.
  10. Bestemmelserne med tilhørende bilag skal opbevares af begge parter.
  11. Disse Bestemmelser frigør ikke databehandleren fra forpligtelser, som databehandleren er pålagt efter databeskyttelsesforordningen eller enhver anden lovgivning.

# 3. Den dataansvarliges rettigheder og forpligtelser

Den dataansvarlige er ansvarlig for at sikre, at behandlingen af personoplysninger sker i overensstemmelse med databeskyttelsesforordningen (se forordningens artikel 24), databeskyttelsesbestemmelser i anden EU-ret eller medlemsstaternes[[1]](#footnote-1) nationale ret og disse Bestemmelser.

Den dataansvarlige har ret og pligt til at træffe beslutninger om, til hvilke(t) formål og med hvilke hjælpemidler, der må ske behandling af personoplysninger.

Den dataansvarlige er ansvarlig for, blandt andet, at sikre, at der er et behandlingsgrundlag for behandlingen af personoplysninger, som databehandleren instrueres i at foretage.

# 3.1 Databehandleren handler efter instruks

Databehandleren må kun behandle personoplysninger efter dokumenteret instruks fra den dataansvarlige, medmindre det kræves i henhold til EU-ret eller medlemsstaternes nationale ret, som databehandleren er underlagt. Denne instruks skal være specificeret i bilag A og C. Efterfølgende instruks kan også gives af den dataansvarlige, mens der sker behandling af personoplysninger, men instruksen skal altid være dokumenteret og opbevares skriftligt, herunder elektronisk, sammen med disse Bestemmelser.

Databehandleren underretter omgående den dataansvarlige, hvis en instruks efter vedkommendes mening er i strid med denne forordning eller databeskyttelsesbestemmelser i anden EU-ret eller medlemsstaternes nationale ret.

# 3.2 Fortrolighed

Databehandleren må kun give adgang til personoplysninger, som behandles på den dataansvarliges vegne, til personer, som er underlagt databehandlerens instruktionsbeføjelser, som har forpligtet sig til fortrolighed eller er underlagt en passende lovbestemt tavshedspligt, og kun i det nødvendige omfang. Listen af personer, som har fået tildelt adgang, skal løbende gennemgås. På baggrund af denne gennemgang kan adgangen til personoplysninger lukkes, hvis adgangen ikke længere er nødvendig, og personoplysningerne skal herefter ikke længere være tilgængelige for disse personer.

Databehandleren skal efter anmodning fra den dataansvarlige kunne påvise, at de pågældende personer, som er underlagt databehandlerens instruktionsbeføjelser, er underlagt ovennævnte tavshedspligt.

# 3.3 Behandlingssikkerhed

Databeskyttelsesforordningens artikel 32 fastslår, at den dataansvarlige og databehandleren, under hensyntagen til det aktuelle tekniske niveau, implementeringsomkostningerne og den pågældende behandlings karakter, omfang, sammenhæng og formål samt risiciene af varierende sandsynlighed og alvor for fysiske personers rettigheder og frihedsrettigheder, gennemfører passende tekniske og organisatoriske foranstaltninger for at sikre et beskyttelsesniveau, der passer til disse risici.

Den dataansvarlige skal vurdere risiciene for fysiske personers rettigheder og frihedsrettigheder som behandlingen udgør og gennemføre foranstaltninger for at imødegå disse risici. Afhængig af deres relevans kan det omfatte:

1. Pseudonymisering og kryptering af personoplysninger
2. evne til at sikre vedvarende fortrolighed, integritet, tilgængelighed og robusthed af behandlingssystemer og -tjenester
3. evne til rettidigt at genoprette tilgængeligheden af og adgangen til personoplysninger i tilfælde af en fysisk eller teknisk hændelse
4. en procedure for regelmæssig afprøvning, vurdering og evaluering af effektiviteten af de tekniske og organisatoriske foranstaltninger til sikring af behandlingssikkerhed.

Efter forordningens artikel 32 skal databehandleren – uafhængigt af den dataansvarlige – også vurdere risiciene for fysiske personers rettigheder som behandlingen udgør og gennemføre foranstaltninger for at imødegå disse risici. Med henblik på denne vurdering skal den dataansvarlige stille den nødvendige information til rådighed for databehandleren som gør vedkommende i stand til at identificere og vurdere sådanne risici.

Derudover skal databehandleren bistå den dataansvarlige med vedkommendes overholdelse af den dataansvarliges forpligtelse efter forordningens artikel 32, ved bl.a. at stille den nødvendige information til rådighed for den dataansvarlige vedrørende de tekniske og organisatoriske sikkerhedsforanstaltninger, som databehandleren allerede har gennemført i henhold til forordningens artikel 32, og al anden information, der er nødvendig for den dataansvarliges overholdelse af sin forpligtelse efter forordningens artikel 32.

Hvis imødegåelse af de identificerede risici – efter den dataansvarliges vurdering – kræver gennemførelse af yderligere foranstaltninger end de foranstaltninger, som databehandleren allerede har gennemført, skal den dataansvarlige angive de yderligere foranstaltninger, der skal gennemføres, i bilag C.

# 4. Anvendelse af underdatabehandlere

Databehandleren skal opfylde de betingelser, der er omhandlet i databeskyttelsesforordningens artikel 28, stk. 2, og stk. 4, for at gøre brug af en anden databehandler (en underdatabehandler).

Databehandleren må således ikke gøre brug af en underdatabehandler til opfyldelse af disse Bestemmelser uden forudgående generel skriftlig godkendelse fra den dataansvarlige.

Databehandleren har den dataansvarliges generelle godkendelse til brug af underdatabehandlere. Databehandleren skal skriftligt underrette den dataansvarlige om eventuelle planlagte ændringer vedrørende tilføjelse eller udskiftning af underdatabehandlere med mindst 2 ugers varsel og derved give den dataansvarlige mulighed for at gøre indsigelse mod sådanne ændringer inden brugen af de(n) omhandlede underdatabehandler(e). Længere varsel for underretning i forbindelse med specifikke behandlingsaktiviteter kan angives i bilag B. Listen over underdatabehandlere, som den dataansvarlige allerede har godkendt, fremgår af bilag B.

Når databehandleren gør brug af en underdatabehandler i forbindelse med udførelse af specifikke behandlingsaktiviteter på vegne af den dataansvarlige, skal databehandleren, gennem en kontrakt eller andet retligt dokument i henhold til EU-retten eller medlemsstaternes nationale ret, pålægge underdatabehandleren de samme databeskyttelsesforpligtelser som dem, der fremgår af disse Bestemmelser, hvorved der navnlig stilles de fornødne garantier for, at underdatabehandleren vil gennemføre de tekniske og organisatoriske foranstaltninger på en sådan måde, at behandlingen overholder kravene i disse Bestemmelser og databeskyttelsesforordningen.

Databehandleren er derfor ansvarlig for at kræve, at underdatabehandleren som minimum overholder databehandlerens forpligtelser efter disse Bestemmelser og databeskyttelsesforordningen.

Underdatabehandleraftale(r) og eventuelle senere ændringer hertil sendes – efter den dataansvarliges anmodning herom – i kopi til den dataansvarlige, som herigennem har mulighed for at sikre sig, at tilsvarende databeskyttelsesforpligtelser som følger af disse Bestemmelser er pålagt underdatabehandleren. Bestemmelser om kommercielle vilkår, som ikke påvirker det databeskyttelsesretlige indhold af underdatabehandleraftalen, skal ikke sendes til den dataansvarlige.

Hvis underdatabehandleren ikke opfylder sine databeskyttelsesforpligtelser, forbliver databehandleren fuldt ansvarlig over for den dataansvarlige for opfyldelsen af underdatabehandlerens forpligtelser. Dette påvirker ikke de registreredes rettigheder, der følger af databeskyttelsesforordningen, herunder særligt forordningens artikel 79 og 82, over for den dataansvarlige og databehandleren, herunder underdatabehandleren.

# 5. Overførsel til tredjelande eller internationale organisationer

Enhver overførsel af personoplysninger til tredjelande eller internationale organisationer må kun foretages af databehandleren på baggrund af dokumenteret instruks herom fra den dataansvarlige og skal altid ske i overensstemmelse med databeskyttelsesforordningens kapitel V.

Hvis overførsel af personoplysninger til tredjelande eller internationale organisationer, som databehandleren ikke er blevet instrueret i at foretage af den dataansvarlige, kræves i henhold til EU-ret eller medlemsstaternes nationale ret, som databehandleren er underlagt, skal databehandleren underrette den dataansvarlige om dette retlige krav inden behandling, medmindre den pågældende ret forbyder en sådan underretning af hensyn til vigtige samfundsmæssige interesser.

Uden dokumenteret instruks fra den dataansvarlige kan databehandleren således ikke inden for rammerne af disse Bestemmelser:

* overføre personoplysninger til en dataansvarlig eller databehandler i et tredjeland eller en international organisation
* overlade behandling af personoplysninger til en underdatabehandler i et tredjeland
* behandle personoplysningerne i et tredjeland

Den dataansvarliges instruks vedrørende overførsel af personoplysninger til et tredjeland, herunder det eventuelle overførselsgrundlag i databeskyttelsesforordningens kapitel V, som overførslen er baseret på, skal angives i bilag C.6.

Disse Bestemmelser skal ikke forveksles med standardkontraktsbestemmelser som omhandlet i databeskyttelsesforordningens artikel 46, stk. 2, litra c og d, og disse Bestemmelser kan ikke udgøre et grundlag for overførsel af personoplysninger som omhandlet i databeskyttelsesforordningens kapitel V.

# 6. Bistand til den dataansvarlige

Databehandleren bistår, under hensyntagen til behandlingens karakter, så vidt muligt den dataansvarlige ved hjælp af passende tekniske og organisatoriske foranstaltninger med opfyldelse af den dataansvarliges forpligtelse til at besvare anmodninger om udøvelsen af de registreredes rettigheder som fastlagt i databeskyttelsesforordningens kapitel III.

Dette indebærer, at databehandleren så vidt muligt skal bistå den dataansvarlige i forbindelse med, at den dataansvarlige skal sikre overholdelsen af:

* oplysningspligten ved indsamling af personoplysninger hos den registrerede
* oplysningspligten, hvis personoplysninger ikke er indsamlet hos den registrerede
* indsigtsretten
* retten til berigtigelse
* retten til sletning (”retten til at blive glemt”)
* retten til begrænsning af behandling
* underretningspligten i forbindelse med berigtigelse eller sletning af personoplysninger eller begrænsning af behandling
* retten til dataportabilitet
* retten til indsigelse
* retten til ikke at være genstand for en afgørelse, der alene er baseret på automatisk behandling, herunder profilering

I tillæg til databehandlerens forpligtelse til at bistå den dataansvarlige i henhold til Bestemmelse 6.3., bistår databehandleren desuden, under hensyntagen til behandlingens karakter og de oplysninger, der er tilgængelige for databehandleren, den dataansvarlige med:

* den dataansvarliges forpligtelse til uden unødig forsinkelse og om muligt senest 72 timer, efter at denne er blevet bekendt med det at anmelde brud på persondatasikkerheden til den kompetente tilsynsmyndighed i det land, hvor den dataansvarlige er hjemmehørende, medmindre at det er usandsynligt, at bruddet på persondatasikkerheden indebærer en risiko for fysiske personers rettigheder eller frihedsrettigheder
* den dataansvarliges forpligtelse til uden unødig forsinkelse at underrette den registrerede om brud på persondatasikkerheden, når bruddet sandsynligvis vil medføre en høj risiko for fysiske personers rettigheder og frihedsrettigheder
* den dataansvarliges forpligtelse til forud for behandlingen at analysere de påtænkte behandlingsaktiviteters konsekvenser for beskyttelse af personoplysninger (en konsekvensanalyse)
* den dataansvarliges forpligtelse til at høre den kompetente tilsynsmyndighed, i det land, hvor den dataansvarlige er hjemmehørende, inden behandling, hvis en konsekvensanalyse vedrørende databeskyttelse viser, at behandlingen vil føre til høj risiko i mangel af foranstaltninger truffet af den dataansvarlige for at begrænse risikoen.

Parterne skal i bilag C angive de nødvendige tekniske og organisatoriske foranstaltninger, hvormed databehandleren skal bistå den dataansvarlige samt i hvilket omfang og udstrækning. Det gælder for de forpligtelser, der følger af Bestemmelse 9.1. og 9.2.

# 7. Underretning om brud på persondatasikkerheden

Databehandleren underretter uden unødig forsinkelse den dataansvarlige efter at være blevet opmærksom på, at der er sket et brud på persondatasikkerheden.

Databehandlerens underretning til den dataansvarlige skal om muligt ske senest 36 timer efter, at denne er blevet bekendt med bruddet, sådan at den dataansvarlige kan overholde sin forpligtelse til at anmelde bruddet på persondatasikkerheden til den kompetente tilsynsmyndighed, jf. databeskyttelsesforordningens artikel 33.

I overensstemmelse med Bestemmelse 9 skal databehandleren bistå den dataansvarlige med at foretage anmeldelse af bruddet til den kompetente tilsynsmyndighed. Det betyder, at databehandleren skal bistå med at tilvejebringe nedenstående information, som ifølge artikel 33, stk. 3, skal fremgå af den dataansvarliges anmeldelse af bruddet til den kompetente tilsynsmyndighed:

* karakteren af bruddet på persondatasikkerheden, herunder, hvis det er muligt, kategorierne og det omtrentlige antal berørte registrerede samt kategorierne og det omtrentlige antal berørte registreringer af personoplysninger
* de sandsynlige konsekvenser af bruddet på persondatasikkerheden
* de foranstaltninger, som den dataansvarlige har truffet eller foreslår truffet for at håndtere bruddet på persondatasikkerheden, herunder, hvis det er relevant, foranstaltninger for at begrænse dets mulige skadevirkninger.

Parterne skal i bilag C angive den information, som databehandleren skal tilvejebringe i forbindelse med sin bistand til den dataansvarlige i dennes forpligtelse til at anmelde brud på persondatasikkerheden til den kompetente tilsynsmyndighed.

# 8. Sletning og returnering af oplysninger

Ved ophør af tjenesterne vedrørende behandling af personoplysninger, er databehandleren forpligtet til at slette alle personoplysninger der er blevet behandlet på vegne af den dataansvarlige og bekræfte over for den dataansvarlige, at oplysningerne er slettet, jf. nærmere bilag A, punkt A.5, medmindre EU-retten eller medlemsstaternes nationale ret foreskriver opbevaring af personoplysningerne.

# 9. Revision, herunder inspektion

Databehandleren stiller alle oplysninger, der er nødvendige for at påvise overholdelsen af databeskyttelsesforordningens artikel 28 og disse Bestemmelser, til rådighed for den dataansvarlige og giver mulighed for og bidrager til revisioner, herunder inspektioner, der foretages af den dataansvarlige eller en anden revisor, som er bemyndiget af den dataansvarlige.

Procedurerne for den dataansvarliges revisioner, herunder inspektioner, med databehandleren og underdatabehandlere er nærmere angivet i Bilag C.7. og C.8.

Databehandleren er forpligtet til at give tilsynsmyndigheder, som efter gældende lovgivningen har adgang til den dataansvarliges eller databehandlerens faciliteter, eller repræsentanter, der optræder på tilsynsmyndighedens vegne, adgang til databehandlerens fysiske faciliteter mod behørig legitimation.

# 10. Parternes aftale om andre forhold

Parterne kan aftale andre bestemmelser vedrørende tjenesten vedrørende behandling af personoplysninger om f.eks. erstatningsansvar, så længe disse andre bestemmelser ikke direkte eller indirekte strider imod Bestemmelserne eller forringer den registreredes grundlæggende rettigheder og frihedsrettigheder, som følger af databeskyttelsesforordningen.

# 11. Ikrafttræden og ophør

Bestemmelserne træder i kraft på datoen for begge parters underskrift heraf.

Begge parter kan kræve Bestemmelserne genforhandlet, hvis lovændringer eller uhensigtsmæssigheder i Bestemmelserne giver anledning hertil.

Bestemmelserne er gældende, så længe tjenesten vedrørende behandling af personoplysninger varer. I denne periode kan Bestemmelserne ikke opsiges, medmindre andre bestemmelser, der regulerer levering af tjenesten vedrørende behandling af personoplysninger, aftales mellem parterne.

Hvis levering af tjenesterne vedrørende behandling af personoplysninger ophører, og personoplysningerne er slettet eller returneret til den dataansvarlige i overensstemmelse med Bestemmelse 11.1 og Bilag A.5. and C.4, kan Bestemmelserne opsiges uden yderligere varsel af begge parter.

# 12. Underskrift

På vegne af databehandleren På vegne af den dataansvarlige

Navn Kasper Velbæk Navn

Stilling Direktør Stilling

Telefon +45 50903547 Telefonnummer

E-mail kv@ditforsikringshus.dk E-mail

Underskrift Underskrift

# Kontaktpersoner hos den dataansvarlige og databehandleren

1. Parterne kan kontakte hinanden via nedenstående kontaktpersoner.
2. Parterne er forpligtet til løbende at orientere hinanden om ændringer vedrørende kontaktpersoner.

Hos den dataansvarlige er kontaktpersonen den, til enhver tid angivne kontaktperson.

Kontaktperson hos databehandleren:

Navn Ronni Pedersen

Stilling Direktør

Telefonnummer +45 29614133

E-mail rp@ditforsikringshus.dk

# Bilag A - Oplysninger om behandlingen

## A.1. Formålet med databehandlerens behandling af personoplysninger på vegne af den dataansvarlige

Databehandleren rådgiver og formidler forsikringsprodukter der, af den dataansvarlige er valgt for dennes virksomhed, medarbejdere eller privatpersoner.

Det sker ved at indhente tilbud fra forskellige samarbejdspartnere, præsentere disse for den dataansvarlige og rådgive om de bedst mulige løsninger givet den dataansvarliges behov.

## A.2. Databehandlerens behandling af personoplysninger på vegne af den dataansvarlige drejer sig primært om (karakteren af behandlingen)

Rådgivning og administration af forsikringsoplysninger, samt videreformidling af forsikringsprodukter.

A.3. Behandlingen omfatter følgende typer af personoplysninger om de registrerede

De personoplysninger, som behandles af databehandleren i forbindelse med den dataansvarliges brug af databehandlerens Tjenester er forskellige alt efter hvilken kategori den registrerede tilhører, jf. følgende oversigt:

|  |  |
| --- | --- |
| KATEGORIER AF DATASUBJEKTER | PERSONOPLYSNINGER |
| Den dataansvarlige, herunder kontaktpersoner hos den dataansvarlige | * Kontaktpersoner hos den dataansvarlige, herunder disses kontaktoplysninger, så som telefon, email, adresse |
| Den dataansvarliges nuværende og tidligere medarbejdere | * Navn * Adresse * CPR-nummer * Kontaktoplysninger, herunder telefon, email, |

## A.4. Databehandlerens behandling af personoplysninger på vegne af den dataansvarlige kan påbegyndes efter disse Bestemmelsers ikrafttræden. Behandlingen har følgende varighed

Databehandlerens behandling af personoplysninger på vegne af den dataansvarlige fortsætter så længe den dataansvarlige gør brug af de Forsikringsprodukter, som den dataansvarlige har fået formidlet fra databehandleren, så længe der foreligger en kontrakt vedr. rådgivning eller såfremt der ikke er aftaget produkter eller forefindes en aftale om rådgivning, ind til den Dataansvarlige trækker samtykke tilbage.

# Bilag B - Underdatabehandlere

## B.1. Godkendte underdatabehandlere

Ved Bestemmelsernes ikrafttræden har den dataansvarlige godkendt brugen af følgende underdatabehandlere.

|  |  |  |  |
| --- | --- | --- | --- |
| **NAVN** | **LOKATION** | **GRUNDLAG** | **BESKRIVELSE AF BEHANDLING** |
| Viking Agentur  Metalgangen 13, 2690 Karlslunde | EU  Danmark | DPA | Forsikringsleverandør |
| Gartnernes Forsikring  Struergade 24, 2630 Taastrup | EU  Danmark | DPA | Forsikringsleverandør |
| Faro Forsikringsagentur  Lautruphøj 5, 2750 Ballerup | EU  Danmark | DPA | Forsikringsleverandør |
| Dansk Sundhedsforsikring  Hørkær 12B  2730 Herlev | EU  Danmark | DPA | Forsikringsleverandør |
| Special Risk  Vandtårnsvej 62A. 5. sal  2860 Søborg | EU  Danmark | DPA | Forsikringsleverandør |
| Pipedrive | EU  Tyskland | DPA | CRM system |
| MailChimp | EU | DPA | E-mail service |

Ved Bestemmelsernes ikrafttræden har den dataansvarlige godkendt brugen af ovennævnte underdatabehandlere for den beskrevne behandlingsaktivitet. Databehandleren må ikke – uden den dataansvarliges godkendelse – gøre brug af en underdatabehandler til en anden behandlingsaktivitet end den beskrevne og aftalte eller gøre brug af en anden underdatabehandler til denne behandlingsaktivitet.

## B.2. Varsel for godkendelse af underdatabehandlere

Se Bestemmelse 4.

# Bilag C - Instruks vedrørende behandling af personoplysninger

## C.1. Behandlingens genstand/instruks

Databehandlerens behandling af personoplysninger på vegne af den dataansvarlige sker ved, at databehandleren udfører følgende:

Ved den dataansvarliges brug af Dit Forsikringshus’ ydelser – hvad enten sådan brug foretages af den dataansvarlige eller en af denne udvalgt medarbejder - behandler databehandleren persondata vedrørende den dataansvarliges medarbejdere i forbindelse med den dataansvarliges modtagelse af rådgivning, herunder forsikringstilbud.

Den dataansvarlige og/eller dennes medarbejdere frembringer selv de oplysninger, som er nødvendige for Dit Forsikringshus’ indhentelse af forsikringstilbud.

Databehandleren er berettiget til at anonymisere oplysningerne til statistiske formål, behandle oplysningerne som påkrævet i henhold til lovgivningen, herunder i forbindelse med en retlig afgørelse, myndighedskrav, den dataansvarliges konkurs, dødsfald eller lignende.

Der henvises i øvrigt til de aftalte vilkår i den dataansvarliges aftale med Dit Forsikringshus.

## C.2. Behandlingssikkerhed

Sikkerhedsniveauet skal afspejle at behandlingen af data både er normale personoplysninger, men også omfatter personoplysninger omfattet af databeskyttelsesforordningen artikel 9 om særlige kategorier af personoplysninger, hvorfor der er etableret et højt sikkerhedsniveau.

Databehandleren er herefter berettiget og forpligtet til at træffe beslutninger om, hvilke tekniske og organisatoriske sikkerhedsforanstaltninger, der skal gennemføres for at etableret det nødvendige og aftalte sikkerhedsniveau.

Databehandleren skal dog – under alle omstændigheder og som minimum – gennemføre følgende foranstaltninger, som er aftalt med den dataansvarlige:

**Opbevaring**

Opbevaring af personfølsom data foregår alene i CRM system

**Tredjepart og leverandør risikovurdering**

Databehandleren gennemfører løbende reviews af sine leverandører og tredjepartere.

Det sker konkret ved gennemgang af databehandleraftaler for de enkelte leverandører, samt verifikation af om aktiviteter følger databehandleraftalen og behandlingsgrundlaget.

**Fysisk adgang til databehandlerens faciliteter**

Databehandleren opererer som en lukket facilitet og eventuelle fysiske dokumenter låses inde.

Databehandlerens kontor er aflåst og kræver nøgle for at komme ind. Alene medarbejdere og eventuelle franchisetagere (som er bundet af fortrolighedserklæring kan få adgang til kontoret.

**Hjemmearbejdspladser**

Databehandlerens medarbejdere har mulighed for at arbejde hjemmefra.

Alle computere er krypterede og adgangskodebeskyttet.

Systemer er kodeords og/eller Multi Faktor beskyttet.

## C.3 Bistand til den dataansvarlige

Databehandleren skal så vidt muligt – inden for det nedenstående omfang og udstrækning – bistå den dataansvarlige i overensstemmelse med Bestemmelse 9 ved at gennemføre sådanne tekniske og organisatoriske foranstaltninger, som kan bidrage til den dataansvarliges mulighed for at besvare anmodninger om udøvelsen af de registreredes rettigheder.

## C.4 Opbevaringsperiode/sletterutine

Data opbevares så længe den dataansvarlige finder, at det opfylder det formål som den dataansvarlige har. Databehandleren stiller funktioner til rådighed for den dataansvarlige, således at den dataansvarlige kan leve op til de formål.

Såfremt den dataansvarlige opsiger sin aftale med Databehandleren, sletter Databehandleren relevant data om den Dataansvarlige.

## C.5 Lokalitet for behandling

Behandling af de af Bestemmelserne omfattede personoplysninger kan ikke, uden den dataansvarliges forudgående skriftlige godkendelse, ske på andre lokaliteter end følgende:

Se B.1. Godkendte underdatabehandlere.

Se C.2. Behandlingssikkerhed - Service og database sikkerhed.

## C.6 Instruks vedrørende overførsel af personoplysninger til tredjelande

Den dataansvarlige er bekendt med – og er forpligtet til at gøre sine medarbejdere bekendt med - at databehandlerens Tjenester stilles til rådighed via formidling og dermed gør brug af forsikringsagenturer.

I det omfang databehandlerens Tjenester gør brug af eller er baseret på ydelser, der leveres af underdatabehandlere i tredjelande, meddeler den dataansvarlige hermed instruks og bemyndigelse til databehandleren om at overføre persondata til databehandlerens underdatabehandlere i sådanne tredjelande til brug for databehandlerens levering af de Tjenester som den dataansvarlige har aftalt med databehandleren. I øjeblikket anvendes der ikke underdatabehandlere uden for EU.

Brugen af underdatabehandlere i tredjelande skal være underlagt tilsvarende bestemmelser som de Bestemmelser, der er aftalt mellem den dataansvarlige og databehandleren, ligesom databehandleren er forpligtet til at sikre, at overførslen og databehandlingen sker i henhold til kravene i databeskyttelsesforordningen Kapitel V (Overførsel af personoplysninger til tredjelande eller internationale organisationer).

Ved Databehandlerens konkurs, opretholdes Underdatabehandleres forpligtelser til at behandle data sikkert og i overensstemmelse med databeskyttelsesforordningen (se forordningens artikel 24), databeskyttelsesbestemmelser i anden EU-ret eller medlemsstaternes[[2]](#footnote-2) nationale ret og disse Bestemmelser.

Overførslen til tredjelande sker i henhold til (i) EU-U.S. Data Privacy Framework, (ii) EU-Kommissionens standardbestemmelser om databeskyttelse, (iii) en adequacy beslutning fra EU-Kommissionen (Fx EU-US Data Privacy Framework) eller (iv) databeskyttelsesforordningens artikel 47, hvor overførslen sker til ét eller flere medlemmer af en koncern underlagt retligt bindende virksomhedsregler (Binding Corporate Rules).

Hvis den dataansvarlige ikke i disse Bestemmelser eller efterfølgende giver en dokumenteret instruks vedrørende overførsel af personoplysninger til et tredjeland, er databehandleren ikke berettiget til inden for rammerne af disse Bestemmelser at foretage sådanne overførsler. 

## C.7 Procedurer for den dataansvarliges revisioner, herunder inspektioner, med behandlingen af personoplysninger, som er overladt til databehandleren

Den dataansvarlige er berettiget til at anmode om gennemførelse af revisioner og/eller foranstaltninger med henblik på at sikre overholdelsen af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser.

Databehandler stiller muligheden til rådighed for den dataansvarlige eller en repræsentant for den dataansvarlige for at foretage en årlig inspektion, herunder fysisk inspektion, af lokaliteterne hvorfra databehandleren foretager behandling af personoplysninger, herunder fysiske lokaliteter og systemer, der benyttes til eller i forbindelse med behandlingen. Sådanne inspektioner kan gennemføres, når den dataansvarlige finder det nødvendigt.

Den dataansvarliges eventuelle udgifter i forbindelse med en inspektion afholdes af den dataansvarlige selv.

Databehandleren er forpligtet til at afsætte de ressourcer (hovedsageligt den tid), der er nødvendig(e) for, at den dataansvarlige kan gennemføre sin inspektion.

## C.8 Procedurer for revisioner, herunder inspektioner, med behandling af personoplysninger, som er overladt til underdatabehandlere

Databehandleren eller en repræsentant for databehandleren kan årligt foretage en fysisk inspektion af lokaliteterne, hvorfra underdatabehandleren foretager behandling af personoplysninger, herunder fysiske lokaliteter og systemer, der benyttes til eller i forbindelse med behandlingen, med henblik på at fastslå underdatabehandlerens overholdelse af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser.

Ud over det planlagte tilsyn, kan databehandleren gennemføre en inspektion med underdatabehandleren, når databehandleren finder det nødvendigt.

Dokumentation for sådanne inspektioner fremsendes uden unødig forsinkelse til den dataansvarlige til orientering.

Den dataansvarlige kan anfægte rammerne for og/eller metoden af inspektionen og kan i sådanne tilfælde for egen regning og risiko anmode om gennemførelsen af en ny inspektion under andre rammer og/eller under anvendelse af anden metode.

Baseret på resultaterne af tilsynet, er den dataansvarlige berettiget til for egen regning og risiko at anmode om gennemførelse af yderligere foranstaltninger med henblik på at sikre overholdelse af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser.

Den dataansvarlige kan for egen regning og risiko vælge at initiere og deltage på en fysisk inspektion hos underdatabehandleren. Dette kan blive aktuelt, hvis den dataansvarlige vurderer, at databehandlerens inspektion hos underdatabehandleren ikke har givet den dataansvarlige tilstrækkelig sikkerhed for, at behandlingen hos underdatabehandleren sker I overensstemmelse med databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser.

Den dataansvarliges eventuelle deltagelse i en inspektion hos underdatabehandleren ændrer ikke ved, at databehandleren også herefter har det fulde ansvar for underdatabehandlerens overholdelse af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og disse Bestemmelser.

Databehandlerens og underdatabehandlerens udgifter i forbindelse med en fysisk inspektion af underdatabehandlerens lokaliteter er den dataansvarlige uvedkommende, medmindre inspektionen er initieret af den dataansvarlige, der er for dataansvarliges egen regning og risiko.

# Bilag D - Parternes regulering af andre forhold

Som supplement til Bestemmelserne har Parterne aftalt følgende:

**Vedr. Bestemmelse 3:**

Uanset Bestemmelse 3 er databehandleren ikke forpligtet til aktivt at efterprøve eller undersøge lovligheden af den dataansvarliges instrukser.

I det omfang den dataansvarlige giver instrukser til databehandleren, som efterfølgende viser sig at være ulovlige, er den dataansvarlige forpligtet til at friholde databehandleren for ethvert tab som følge heraf, herunder at friholde databehandleren for ethvert krav mod databehandleren, der følger heraf, inklusive bødekrav eller andre sanktioner, fra relevante myndigheder, samt krav fra øvrige tredjeparter, herunder de berørte datasubjekter, underdatabehandlere og databehandlerens øvrige samarbejdspartnere.

**Vedr. Bestemmelse 4:**

Den dataansvarlige anerkender, at databehandlerens Tjenester er ydelser hvor der anvendes en række fastsatte samarbejdspartnere., der stilles til rådighed for et stort antal kunder, og at databehandleren derfor ikke har mulighed for at indrette de tilbudte ydelser således, at hver kunde kan stille krav om, at databehandleren ikke må gøre brug af bestemte underdatabehandlere, som databehandleren i øvrigt har godkendt.

På den baggrund anerkender den dataansvarlige, at såfremt denne har indsigelser mod databehandlerens ændring eller valg af nye underdatabehandlere, og databehandleren ikke imødekommer sådan indsigelse, er den dataansvarliges eneste beføjelse at opsige aftalen med databehandleren. Opsigelsen kan ske med den virkning der måtte være fastsat i Aftalen.

**Vedr. Bestemmelse 10:**

Databehandlerens ansvar overfor den dataansvarlige er begrænset til det i Aftalen anførte, ligesom de i øvrigt anførte bestemmelser finder anvendelse mellem den dataansvarlige og databehandleren, bortset fra i det omfang de forringer den registreredes grundlæggende rettigheder og frihedsrettigheder ifølge databeskyttelsesforordningen.

# Versionshistorik

| Version | ændringer |
| --- | --- |
| 2025-03-v1.0 | Generelt   * Første version |

1. Henvisninger til ”medlemsstat” i disse bestemmelser skal forstås som en henvisning til ”EØS medlemsstater”. [↑](#footnote-ref-1)
2. Henvisninger til ”medlemsstat” i disse bestemmelser skal forstås som en henvisning til ”EØS medlemsstater”. [↑](#footnote-ref-2)